ناتو، ترور هؤرگوتو داعش قارشیدی کوالیسیونا قاتیلا‌جاق.
28  ناتو عضوو، قوزئی آتلانتیک اتفاقی‌نین ترور هؤرگوتو داعش قارشیدی کوالیسیوندا ایشتیراک ائتمه‌سی قونوسوندا آنلاشدی.
بو قرارین بلژیکین باشکندی بروکسلده بو گون گئچیریله‌جک ناتو لیدئرلر ذیروه‌سینده آچیقلانماسی گؤزلنیلیر.
اینگیلتره‌نین منچستر شهرینده اؤنجه‌کی گون ترور هؤرگوتو داعش طرفین‌دن تشکیل ائدیلن و 22 نفرین حیاتینی ایتیردیگی سالدیری‌دان سونرا آلینا‌جاق بو قرار ایله، ناتونون، ترور تهدیدی قارشی‌سیندا قیدسیز اولمادیغی مئساژی وئرمک ایستدیگی یوروملاری ائدیلیر.
ناتونون کوالیسیونا قاتیلماسییلا، ترور هؤرگوتو داعش ایله مباریزه‌نین داها تأثیرلی اولماسی گؤزلنیلیر.
ناتو، استخبارات و ائییتیم فعالیت‌لرینه کؤمکچی اولا‌جاق. افغانیستاندا القاعده و طالبانلا مبارزه‌یه لیدئرلیک ائدن ناتونون ساحه تجروبه‌سینی پایلاشابیله‌جگی و تجهیزات تامین ائده‌بیله‌جیی ده ایفاده ائدیلیر.
ناتونون باش کاتیبی ینس ایستولتنبرگ دونن، اتفاقین کوالیسیونا قاتیلماسی دوروموندا ساواش رول آلمایاجاغینی وورغولامیشدی.
آمریکا‌نین لیدئرلیگین‌دکی "داعش قارشیدی کوالیسیون"، 2014.جو ایلده قورولدو. تورکیه‌نین ده آرا‌لاریندا اولدوغو 68 اؤلکه‌نین ایشتیراک ائتدیگی کوالیسیون، سوریه و عراقین قوزئیینده ترور هؤرگوتویله مباریزه عملیات‌لارینا دستک وئریر. ناتو عضوو 28 اؤلکه، بو کوالیسیوندا ایشتیراک ائدیر.
